ກະ​ຊວງ​ຍຸ​ຕິ​ທຳ ສະ​ຫະ​ລັດ ລາຍ​ງານ ຄະ​ດີ​ການ​ຊື້​ຈ້າງ​ຕ່າງ​ປະ​ເທດ ຫຼາຍ​ເປັນ​ສະ​ຖິ​ຕິ
ຕົວ​ເລກ​ທັງຫຼາຍ​ໄດ້​ສະ​ທ້ອນ​ໃຫ້​ເຫັນ ​ຈຸດ​ເພັ່ງ​ເລັງ​ເມື່ອບໍ່​ດົນ​ມານີ້​ ຂອງ​ກະ​ຊວງ​ຍຸ​ຕິ​ທຳ ກ່ຽວ​ກັບ ການ​ແນ​ເປົ້າ​ໃສ່​ບຸກ​ຄົນ​ຕ່າງໆ ​ໃນ​ກໍ​ລະ​ນີ​ການ​ຊື້​ຈ້າງ​ຕ່າງ​ປະ​ເທດ.
ບັນດາໄອຍະການລັດຖະບານກາງ ໄດ້ຕັ້ງຂໍ້ກ່າວຫາຊື້ຈ້າງຕ່າງປະເທດ ຕໍ່ບຸກຄົນຈຳນວນຫຼາຍ ເປັນປະຫວັດການໃນປີ 2019, ອີງຕາມການກ່າວຂອງເຈົ້າໜ້າທີ່ກະຊວງຍຸຕິທຳລະດັບສູງໃນວັນພຸດວານນີ້ ຫຼ້າສຸດໃນປີນີ້, ກະຊວງດັ່ງກ່າວໄດ້ຕັ້ງຂໍ້ຫາການສໍ້ລາດບັງຫຼວງສາກົນຕໍ່ 34 ບຸກຄົນ, ແລະ ໄດ້ຮັບບັນທຶກການສາລະພາບຜິດ 30 ສະບັບ ໂດຍບຸກຄົນທີ່ຄຸ້ນເຄີຍກັບກໍລະດີຕ່າງໆ, ອີງຕາມການກ່າວຂອງທ່ານ ບຣາຍອັນ ເບັນໂຄສກີ, ຮອງໄອຍະການສູງສຸດ ສຳລັບພະແນກຄະດີອາຊະຍາກຳ ຕົວເລກທັງສອງນັ້ນ ແມ່ນສູງທີ່ສຸດ ເປັນປະຫວັດການ ຕົວເລກທັງຫຼາຍໄດ້ສະທ້ອນໃຫ້ເຫັນຈຸດເພັ່ງເລັງເມື່ອບໍ່ດົນມານີ້ ຂອງກະຊວງຍຸຕິທຳ ກ່ຽວກັບ ການແນເປົ້າໃສ່ບຸກຄົນຕ່າງໆໃນກໍລະນີການຊື້ຈ້າງຕ່າງປະເທດ, ໃນຂະນະທີ່ໄດ້ສົ່ງເສີມໃຫ້ບໍລິສັດທັງຫຼາຍ ລາຍງານການປະພຶດທີ່ບໍ່ຖືກຕ້ອງ ແລະ ຮ່ວມມືກັບບັນດາເຈົ້າໜ້າທີ່ ໃນການແລກປ່ຽນກັບການຜ່ອນຜັນ ຄະດີຕ່າງໆແມ່ນຖືກຕັດສິນພາຍໃຕ້ກົດໝາຍຕໍ່ຕ້ານການຊື້ຈ້າງຕ່າງປະເທດຂອງ ສະຫະລັດ ເຊິ່ງເປັນທີ່ຮູ້ຈັກກັນໃນຊື່ ກົດໝາຍການປະຕິບັດການສໍ້ລາດບັງຫຼວງຕ່າງປະເທດ ຫຼື FCPA ກົດໝາຍດັ່ງກ່າວຫ້າມບໍລິສັດ ແລະ ຜູ້ບໍລິຫານຂອງເຂົາເຈົ້າຈາກການຊື້ຈ້າງເຈົ້າໜ້າທີ່ລັດຖະບານ ເພື່ອຮັບຄວາມໄດ້ປຽບດ້ານທຸລະກິດ ໃນສອງສາມປີທີ່ຜ່ານມາ, ກະຊວງຍຸຕິທຳໄດ້ຂະຫຍາຍການບັງຄັບໃຊ້ກົດໝາຍທີ່ວ່ານັ້ນ, ດ້ວຍການໃຊ້ອຳນາດຕຸລາການທີ່ກວ້າງຂວາງຂອງມັນ ເພື່ອແນເປົ້າໃສ່ບັນດາຜູ້ບໍລິຫານ ແລະ ບໍລິສັດຕ່າງປະເທດທີ່ມີສ່ວນຮ່ວມໃນການຊື້ຈ້າງເຈົ້າໜ້າທີ່ໃນປະເທດອື່ນ ທ່ານ ເບັນໂຄສກີ ໄດ້ກ່າວໃນກອງປະຊຸມ FCPA ຢູ່ນອກນະຄອນຫຼວງວໍຊິງຕັນວ່າ “ຕົວເລກການດຳເນີນຄະດີຕໍ່ບຸກຄົນໃນປີ 2019 ບໍ່ແມ່ນສິ່ງທີ່ຜິດປົກກະຕິ ຫຼື ປະຫຼາດແຕ່ຢ່າງໃດ, ແຕ່ມັນແມ່ນສ່ວນນຶ່ງຂອງການສືບຕໍ່ທຸ້ມເທຂອງກະຊວງ ເພື່ອນຳເອົາບຸກຄົນຜູ້ທີ່ເຮັດຜິດມາຮັບຜິດຊອບ ມາລົງໂທດຢ່າງເທົ່າທຽມກັນ ” ໃນປີ 2018, ກະຊວງຍຸຕິທຳໄດ້ຕັ້ງຂໍ້ກ່າວຫາຕໍ່ 31 ບຸກຄົນທີ່ລ່ວງລະເມີດກົດໝາຍ FCPA, ທຽບໃສ່ 24 ບຸກຄົນ ໃນປີ 2017, ອີງຕາມລາຍງານປະຈຳປີໂດຍພະແນກການສໍ້ໂກງຂອງກະຊວງດັ່ງກ່າວ ໃນປີ 2017 ແລະ 2018, 18 ບຸກຄົນໄດ້ສາລະພາບຜິດ ຕໍ່ຂໍ້ກ່າວຫາທີ່ກ່ຽວຂ້ອງກັບກົດໝາຍ FCPA ທ່ານ ເບັນໂຄສກີ ໄດ້ກ່າວວ່າ “ການສ້າງຄະດີຕ່າງໆຕໍ່ບຸກຄົນຈຳນວນຫຼາຍຈະໃຊ້ເວລາ ແລະ ແຫຼ່ງຊັບພະຍາກອນຫຼວງຫຼາຍ, ແລະ ຈະຫຼາຍກວ່ານັ້ນ ເມື່ອບຸກຄົນດັ່ງກ່າວ ອ້າງສິດທິໃນການດຳເນີນຄະດີຂອງເຂົາເຈົ້າ ແລະ ນອກຈາກນີ້, ຕົວເລກການດຳເນີນຄະດີຕໍ່ບຸກຄົນໂດຍລວມທັງໝົດນີ້ ກໍໄດ້ເກີດຂຶ້ນໃນປີທີ່ໄອຍະການຂອງພວກເຮົາ ຫຍຸ້ງກັບການດຳເນີນຄະດີຫຼາຍເຊັ່ນກັນ